Na základe uznesenia vlády SR
č. ………………. z ………….

N á v r h

Vláda Slovenskej republiky

podľa § 28 ods. 6 písm. a) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len „zákon“)

m e n í

rozhodnutie Ministerstva pre správu a privatizáciu národného majetku Slovenskej republiky   č. 654 zo 16.12.1999, Spis č.: KM-2259/1999 v znení rozhodnutia č. 656 z 30.3.2000, Spis č.: KM-65/2000 o privatizácii podniku Dinas, štátny podnik so sídlom 966 15 Banská Belá, IČO: 31 577 466, v časti A. bod 3. Rozdelenie akcií tak, že znenie „3 % RIF“  nahrádza znením:

„2,99 %  t.j. 1 668 ks akcií  - naloženie spôsobom podľa § 28 ods. 8 zákona“

Ostatné ustanovenia rozhodnutia MSPNM SR č. 654 zo 16.12.1999 v znení rozhodnutia        č. 656 z 30.3.2000 zostávajú nezmenené. Táto zmena rozhodnutia je súčasťou rozhodnutia č. 654 zo 16.12.1999 v znení rozhodnutia č. 656 z 30.3.2000.

Odôvodnenie:

Fond národného majetku Slovenskej republiky nenaložil s majetkovou účasťou na podnikaní spoločnosti Dinas Banská Belá, a. s. so sídlom v Banskej Belej podľa pôvodného rozhodnutia č. 654 zo 16.12.1999 v znení rozhodnutia č. 656 z 30.3.2000 (3 % RIF), vzhľadom na skutočnosť, že odpredajom svojej majetkovej účasti na podnikaní spoločnosti REŠTITUČNÝ INVESTIČNÝ FOND, a. s., t.j. zmenou majoritného postavenia, pominuli dôvody na prevod akcií spoločnosti Dinas Banská Belá, a. s. do portfólia REŠTITUČNÉHO INVESTIČNÉHO FONDU, a. s.. V súlade so zákonom č. 385/1999 Z.z. o kolektívnom investovaní bola ukončená premena RIF, a. s. na Reštitučný otvorený podielový fond, a. s. dňa 17.12.2002.

Fond národného majetku Slovenskej republiky má zámer svoju 2,99 %-nú  majetkovú účasť na podnikaní  spoločnosti Dinas Banská Belá, a. s. predať záujemcovi, o ktorom rozhodne Prezídium FNM SR na návrh Výkonného výboru FNM SR. 

Poučenie:

Táto zmena rozhodnutia  nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

                                                                                       Mikuláš   D z u r i n d a
                                                                                              predseda vlády

Dostanú:
Ministerstvo hospodárstva  Slovenskej republiky
Fond národného majetku Slovenskej republiky